
DIRECŢIA DEZVOLTARE

SC2017 –
REFERAT

privind aprobarea Actului adiţional nr. 3 la Actul Constitutiv şi Statutul Asociaţiei de Dezvoltare Intercomunitară “Polul de Creştere Timişoara”

Asociaţia de Dezvoltare Intercomunitară ”Polul de crestere Timişoara” a fost constituită în anul 2009 prin consimţământul a 16 autorităţi publice locale în scopul cooperării între unităţile administrativ-teritoriale membre, pentru realizarea unor proiecte de dezvoltare de interes zonal ori regional sau al furnizării în comun a unor servicii publice.

Asocierea Municipiului Timişoara şi Actele constitutive ale Asociaţiei – Act constitutiv şi Statut- au fost aprobate prin HCLMT nr. 5/27.01.2009. Actelele constitutive au fost modificate prin Actul adiţional nr. 1, aprobat prin HCLMT nr. 184/02.11.2012, şi Actul adiţional nr. 2, aprobat prin HCLMT nr. 153/25.03.2014.
În conformitate cu art. 37 din legea nr. 215/2001 republicată, cu modificările şi completările ulterioare, Consiliul Local al Municipiului Timişoara a desemnat prin hotărâri de consiliu persoanele împuternicite să reprezinte interesele Municipiului Timişoara în cadrul acestei asociaţii. Întrucât, în prezent, două dintre persoanele împuternicite - d-nul Robert Kristof şi d-nul Alfred Simonis - nu mai deţin funcţia de consilier local al Municipiului Timişoara, este necesară înlocuirea  acestora şi în cadrul Adunării Generale a Asociaţiei “Polul de Creştere Timişoara” prin desemnarea de noi reprezentanţi, respectându-se configuraţia politică de la ultimele alegeri locale aşa cum prevede art. 37 din legea nr. 215/2001.
De asemenea, ca urmare a adresei nr. 4/10.01.2017 de la Asociaţia de Dezvoltare Intercomunitară, înregistrată la Primăria Municipiului Timişoara cu nr. CDD2016- 5/12.01.2017, prin care se comunică Hotărârea AGA a”Polului de creştere Timişoara” nr. 16/24.10.2016 şi Actul adiţional nr. 3 la Actul constitutiv şi Statutul Asociaţiei, privind modificarea datelor de identificare ale unor membri asociaţi; a componenţei nominale a Adunării Generale a Asociaţilor; a cotizaţiei de membru; a obiectivelor şi atribuţiilor Asociaţiei; a cenzorului; a sediului Asociaţei şi a componenţei nominale a Consiliului Director, şi prin care se solicită aprobarea prin hotărâre de consiliu local a modificărilor Actelor constitutive ale Asociaţiei aşa cum au fost ele aprobate de către Adunarea Generală a Asociaţilor,
PROPUNEM

- desemnarea a doi consilieri locali, respectându-se configuraţia politică de la ultimele alegeri locale, care să reprezinte Consiliul Local al Municipiului Timişoara în cadrul Adunării Generale a Asociaţiei de Dezvoltare Intercomunitară “Polul de creştere Timişoara”, după cum urmează:

1. D-na/D-nul........................;

2. D-na/D-nul.........................
- aprobarea Actului adiţional nr. 3 la Actul Constitutiv şi Statutul Asociaţiei de Dezvoltare Intercomunitară „Polul de Creştere Timişoara”, conform Anexei;
- desemnarea d-nului Alexandru Vasile Mircea Manga, consilier juridic în cadrul Asociaţiei de Dezvoltare Intercomunitară „Polul de Creştere Timişoara”, ca persoană împuternicită să întreprindă demersurile de autentificare a Actului adiţional nr. 3, menţionat mai sus, precum şi pentru înscrierea modificării în Registrul Asociaţiilor şi Fundaţiilor.

